एकादशी व्रत मुख्य रूप से भगवान विष्णुजी के लिए रखा जाता है। इस दिन स्नान करने के बाद ‘ऊँ नमो बासुदेवाय’ मंत्र का जाप करना चाहिए। खास बात यह है कि व्रत रखने वाला व्यक्ति 24 घण्टे तक बिना अन्न-जल ग्रहण किए दूसरे दिन द्वादशी तिथि को स्नान करने के बाद तुलसी के पत्तों से भगवान विष्णुजी की पूजा-अर्चना करता है। जिसके बाद ब्राह्मण को भोजन करवाकर दक्षिणा देनी चाहिए। इसके बाद भगवान विष्णुजी को स्मरण करते हुये स्वंय भोजन ग्रहण करना चाहिए। ऐसा करने से व्रत पूर्ण होता है।